30 medarbejdere er konstateret smittet med coronavirus på fiskefabrikken Thorfisk i Hanstholm. Det fortæller adm. direktør, Morten Nielsen til TV2 Nord. Der er omkring 50 ansatte på fabrikken. Dermed er over halvdelen smittet, og resten sendt hjem i isolation. Derfor har fiskefabrikken været midlertidig lukket siden weekenden. -	Man står tæt, så det har været svært at vurdere, hvem der er nære kontakter. Derfor har vi valgt at sende alle hjem, så de kan blive testet på fjerde- og sjettedagen, siger Morten Nielsen. Også 17 medarbejdere fra Scanfishs egen produktion i Hantsholm er sendt hjem. Det sker efter, at en medarbejder hjalp til hos Thorfisk i weekenden, og efterfølgende er blevet smittet. Ingen af de 17 er indtil videre testet positiv. Indtil nu har nedlukningen af fabrikken ikke haft konsekvenser for kunder. Flere fisk er blevet flyttet til andre fabrikker, så kunder stadig kan få deres bestilte vare. Direktøren regner med at starte produktionen op igen på mandag.
30 medarbejdere er konstateret smittet.